มันนีทูเดย์
กฎหมายซูเปอร์โฮลดิ้งอืด
25 พ.ค. 2559

กฎหมายซูเปอร์โฮลดิ้งอืด
นายประสาร ไตรรัตน์วรกุล ประธานคณะอนุกรรมการเตรียมการจัดตั้งบรรษัทวิสาหกิจแห่งชาติ (ซูเปอร์โฮลดิ้ง) กล่าวว่า การจัดทำร่าง พ.ร.บ.การพัฒนากำกับดูแลและบริหารรัฐวิสาหกิจ แม้จะล้าช้าไปบ้างจากเดิมที่คาดว่าจะแล้วเสร็จราวเดือน ธ.ค. 2558 หรือต้นปีนี้ แต่ปัจจุบันกฎหมายยังไม่ผ่านคณะรัฐมนตรี ในภาพรวมไม่ได้ส่งผลกระทบต่อแผนงานกำกับดูแล หรือยกระดับการพัฒนารัฐวิสาหกิจ เพราะที่ผ่านมาไม่มีการแก้ไขเรื่องดังกล่าว ก็ยังสามารถดำเนินการมาได้
รัฐลดก่อหนี้ 6 หมื่นล้าน
รายงานข่าวจากทำเนียบรัฐบาล เปิดเผยว่า คณะรัฐมตรี (ครม.) รับทราบผลการปรับปรุงแผนการบริหารหนี้สาธารณะ ที่ลดวงเงินหนี้สาธารณะลงได้ 68,108.30 ล้านบาท เนื่องจากโครงการของกระทรวงคมนาคม โดยเฉพาะการก่อสร้างถนนมอเตอร์เวย์ ได้เปลี่ยนมาเป็นเงินงบประมาณแทนเงินกู้และร่วมลงทุนกับภาคเอกชน (พีพีพี) ทำให้หนี้สาธารณะลดลงด้วย